ગુજરાતમાં સરકારી વીજ કંપનીઓનું વીજ ઉત્પાદન ઘટાડીને, ખાનગી કંપની પાસેથી ૭૦,૭૧૫ કરોડની જંગી વીજ ખરીદી કરીને તગડી લૂંટ ચલાવવામાં આવી છે તેવો આક્ષેપ કરતાં ગુજરાત કોંગ્રેસે જણાવ્યું છે કે, પાવર પર્ચેસ એગ્રીમેન્ટ (પીપીએ) યુનિટ દીઠ વીજ ખરીદીના ભાવો દર્શાવ્યા છે તેના કરતાં ઊંચા ભાવે વીજ ખરીદી કરીને ૪૧૦૦ કરોડ જેટલી માતબર રકમ ખાનગી વીજ કંપનીઓને ચૂકવીને મોટો ભ્રષ્ટાચાર આચરવામાં આવ્યો છે, કોંગ્રેસનો આક્ષેપ છે કે, ૨૩ વર્ષના શાસનમાં ભાજપે ખાનગી વીજ કંપનીઓને તગડી કમાણી કરાવી આપી છે.